கேள்வி: சொல் அணி குறித்து விரிவாக சொல்லுங்கள்.
பதில்: சொல் அணி ஆறு வகைப்படும். அவையாவன: எதுகை, மோனை, சிலேடை, மடக்கு, பின்வருநிலை,
கேள்வி: சொல் அணி - எதுகை பற்றி நீங்கள் என்ன அறிந்துள்ளீர்கள்?
பதில்: செய்யுளில் அல்லது வசனத்தில் இரண்டாவது எழுத்து ஒழுங்குபடத் தொகுக்கப்பட்டிருப்பது. அல்லது செய்யுட் சீர்களின் இரண்டாவது எழுத்து ஒன்றிவரத் தொடுப்பது. உதாரணம் ஒட்டகத்தைக் கட்டிக்கோ கெட்டியாக ஒட்டிக்கோ வட்ட வட்டப் பொட்டுக்காரி
கேள்வி: சொல் அணி - சிலேடை பற்றி நீங்கள் என்ன அறிந்துள்ளீர்கள்?
பதில்: ஒரு சொற்றொடரை வேறுவேறு இடங்களில் பிரிக்கும் போது வெவ்வேறு பொருள் தருவது. உதாரணம் ''ஓடும் இருக்கும் அதன் உள்வாய் வெளுத்திருக்கும்'' ''நாடும் குலைதனுக்கு நாணாது'' இச் செய்யுளில் ஒரு கருத்து: நாய் ஓடும். இருக்கும். அதன் வாயின் உட்பக்கம் வெள்ளையாக இருக்கும். சாப்பாட்டை நாடும். குலைப்பதற்கு நாணாது என்று வரும். மறு கருத்து தேங்காய்க்கு ஓடு இருக்கும். உட்பக்கம் வெள்ளையாக இருக்கும் குலை போட நாணாது. நாடும்- மனிதர்களால் விரும்பப் படும் என்று வரும். இங்கு ஒரு செய்யுள் இரு வேறு பொருள்களைத் தருகிறது. தனியாக ஒரு சொல்லைப் பார்க்கும் போது அறிவில்லாதவன் அறிவில்+ஆதவன் அறிவு+இல்லாதவன் என இருபொருள்களைத் தருகின்றன.
கேள்வி: சொல் அணி - மடக்கு பற்றி தகவல் சொல்.
பதில்: ஒரு சொற்றொடரில் தொடர்ந்து வரும் சொல் ஒன்றாக இருக்கும். ஆனால் பொருள் வேறுபடும். உதாரணம் அரவம் அரவம் அறியுமா? இதன் பொருள் பாம்பு சத்தம் அறியுமா. ஒரு அரவம் பாம்பு, ஒரு அரவம் ஒலி குறிக்கின்றது.
கேள்வி: சொல் அணி - பின்வருநிலை பற்றி தகவல் சொல்.
பதில்: ஒரே சொல் அடுத்தடுத்து ஒரே பொருளில் வருவது உதாரணம் ''நோய் எல்லாம் நொய் செய்தார் மேலவாம் நோய்செய்யார்'' ''நோயின்மை வேண்டுபவர்'' இதன் பொருள்: துன்பம் இல்லாமல் வாழ விரும்புகின்றவர் துன்பம் செய்ய மாட்டார். ஏனெனில் அத்துன்பம் செய்வோரையே சாரும் என அறிந்துள்ளனர். இங்கு நோய் என்பது துன்பத்தைக் குறிக்கிறது. நோய் என்ற ஒரே சொல் மீண்டும் மீண்டும் அதே பொருளில் வருகிறது.
கேள்வி: சொல் அணி - அந்தாதி பற்றி தகவல் சொல்.
பதில்: பாடலில் ஒரு வசனத்தில் முடியும் சொல் அடுத்த வசனத்தில் தொடக்கமாக வருவது. உதாரணம் வசந்த கால நதிகளிலே வைரமணி நீரலைகள் நீரலைகள் மீதினிலே நெஞ்சிரண்டின் நினைவலைகள் நினைவலைகள் தொடர்ந்து வந்தால் நேரமெல்லாம் கனவலைகள் கனவலைகள் வளர்வதற்கு காமனவன் மலர்க்கணைகள் பகுப்பு: அணி இலக்கணம்